CELEX: 32021R0734
Language: da
Date: 2021-05-05 00:00:00
Title: Kommissionens gennemførelsesforordning (EU) 2021/734 af 5. maj 2021 om ændring af gennemførelsesforordning (EU) 2021/521 om særlige regler for ordningen, hvorefter udførslen af visse varer gøres betinget af fremlæggelse af en udførselstilladelse

6.5.2021   
               
               
                  DA
               
               
                  Den Europæiske Unions Tidende
               
               
                  L 158/13
               
            
         KOMMISSIONENS GENNEMFØRELSESFORORDNING (EU) 2021/734
         af 5. maj 2021
         om ændring af gennemførelsesforordning (EU) 2021/521 om særlige regler for ordningen, hvorefter udførslen af visse varer gøres betinget af fremlæggelse af en udførselstilladelse
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/479 af 11. marts 2015 om fælles ordninger for udførsel (1), særlig artikel 6, og
         ud fra følgende betragtninger:
         
                     (1)
                  
                  
                     Den 30. januar 2021 vedtog Kommissionen gennemførelsesforordning (EU) 2021/111 (2) om at gøre udførslen af covid-19-vacciner samt virksomme stoffer, herunder moder- og arbejdscellebanker, der anvendes til fremstilling af disse vacciner, betinget af fremlæggelse af en udførselstilladelse i henhold til artikel 5 i forordning (EU) 2015/479. Efter udløbet af perioden på seks uger fra datoen for disse foranstaltningers ikrafttræden vedtog Kommissionen gennemførelsesforordning (EU) 2021/442 (3) om at gøre udførslen af de samme varer betinget af en udførselstilladelse indtil den 30. juni 2021 i henhold til artikel 6 i forordning (EU) 2015/479.
                  
               
                     (2)
                  
                  
                     Den 24. marts 2021 vedtog Kommissionen gennemførelsesforordning (EU) 2021/521 (4), der som et yderligere element, der skal tages i betragtning, når det overvejes at udstede en udførselstilladelse, indførte behovet for at overveje, om denne tilladelse udgør en trussel mod forsyningssikkerheden i Unionen for de varer, der er omfattet af gennemførelsesforordning (EU) 2021/442. Ved samme gennemførelsesforordning blev fritagelsen af visse bestemmelseslande fra anvendelsesområdet for gennemførelsesforordning (EU) 2021/442 også midlertidigt suspenderet.
                  
               
                     (3)
                  
                  
                     Gennemførelsesforordning (EU) 2021/521 blev vedtaget i henhold til artikel 5 i forordning (EU) 2015/479 og finder anvendelse i en periode på højst seks uger.
                  
               
                     (4)
                  
                  
                     Til trods for en accelereret vaccinationsrate i hele Unionen er pandemien fortsat alvorlig, og de forhold, der er beskrevet i betragtningerne til gennemførelsesforordning (EU) 2021/521, er stadig til stede.
                  
               
                     (5)
                  
                  
                     De særlige ordninger, der blev indført ved gennemførelsesforordning (EU) 2021/521, bør derfor fortsat finde anvendelse indtil den 30. juni 2021.
                  
               
                     (6)
                  
                  
                     Island, Liechtenstein og Norge (EØS-EFTA-staterne) deltager i Unionens indre marked i henhold til aftalen om Det Europæiske Økonomiske Samarbejdsområde. Størstedelen af eksporten til EØS-EFTA-staterne består af vaccine, der er indkøbt af en medlemsstat i henhold til en forudgående købsaftale indgået af Unionen og videresolgt til disse lande. På grundlag af de oplysninger, der er indsamlet i forbindelse med anvendelsen af forordning (EU) 2021/521, er der ingen tegn på, at eksporten kanaliseres gennem EØS-EFTA-staterne til andre lande, der ikke er fritaget for ordningen for eksporttilladelser i henhold til artikel 1, stk. 9, i gennemførelsesforordning (EU) 2021/442. Det er derfor ikke nødvendigt at fortsætte suspensionen af fritagelsen fra denne ordning for så vidt angår eksport til EØS-EFTA-staterne.
                  
               
                     (7)
                  
                  
                     Gennemførelsesforordning (EU) 2021/521 bør derfor ændres, og ændringen bør straks finde anvendelse.
                  
               
                     (8)
                  
                  
                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 3, stk. 1, i forordning (EU) 2015/479 —
                  
               VEDTAGET DENNE FORORDNING:
         
            Artikel 1
            I gennemførelsesforordning (EU) 2021/521 foretages følgende ændringer:
            
                        1)
                     
                     
                        Artikel 1, andet afsnit, affattes således:
                        »Suspensionen finder dog ikke anvendelse på følgende lande og territorier:
                        
                                    —
                                 
                                 
                                    Andorra
                                 
                              
                                    —
                                 
                                 
                                    Færøerne
                                 
                              
                                    —
                                 
                                 
                                    Island
                                 
                              
                                    —
                                 
                                 
                                    Liechtenstein
                                 
                              
                                    —
                                 
                                 
                                    Norge
                                 
                              
                                    —
                                 
                                 
                                    San Marino
                                 
                              
                                    —
                                 
                                 
                                    Vatikanstaten
                                 
                              
                                    —
                                 
                                 
                                    de oversøiske lande og territorier, der er opført i bilag II til traktaten om Den Europæiske Unions funktionsmåde
                                 
                              
                                    —
                                 
                                 
                                    Büsingen
                                 
                              
                                    —
                                 
                                 
                                    Helgoland
                                 
                              
                                    —
                                 
                                 
                                    Livigno
                                 
                              
                                    —
                                 
                                 
                                    Ceuta og Melilla.«
                                 
                              
                  
                        2)
                     
                     
                        Artikel 3, stk. 2, affattes således:
                        »Den anvendes indtil den 30. juni 2021«.
                     
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 5. maj 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 83 af 27.3.2015, s. 34.
         
            (2)  Kommissionens gennemførelsesforordning (EU) 2021/111 af 29. januar 2021 om at gøre udførslen af visse varer betinget af fremlæggelse af en udførselstilladelse (EUT L 31 I af 30.1.2021, s. 1).
         
            (3)  Kommissionens gennemførelsesforordning (EU) 2021/442 af 11. marts 2021 om at gøre udførslen af visse varer betinget af fremlæggelse af en udførselstilladelse (EUT L 85 af 12.3.2021, s. 190).
         
            (4)  Kommissionens gennemførelsesforordning (EU) 2021/521 af 24. marts 2021 om særlige regler for ordningen, hvorefter udførslen af visse varer gøres betinget af fremlæggelse af en udførselstilladelse (EUT L 104 af 25.3.2021, s. 52).